CELEX: 62011FN0002
Language: el
Date: 2011-01-07 00:00:00
Title: Υπόθεση F-2/11: Προσφυγή-αγωγή της 7ης Ιανουαρίου 2011 — Descamps κατά Επιτροπής

5.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/36
            
         Προσφυγή-αγωγή της 7ης Ιανουαρίου 2011 — Descamps κατά Επιτροπής
   (Υπόθεση F-2/11)
   2011/C 72/60
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Eric Descamps (Βρυξέλλες, Βέλγιο) (εκπρόσωποι: L. Levi και A. Blot, δικηγόροι)
   
      Καθής-εναγόμενη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως περί απολύσεως του προσφεύγοντος-ενάγοντος κατά τη λήξη της περιόδου δοκιμασίας και η αποκατάσταση της ζημίας που υπέστη εξαιτίας της εν λόγω αποφάσεως
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση που εξέδωσε την 1η Μαρτίου 2010 ο Διευθυντής της Διευθύνσεως HR.B–Διαδικασία RH Κεντρικών 1: Σταδιοδρομία, Γενική Διεύθυνση ανθρωπίνων πόρων και ασφάλειας της Ευρωπαϊκής Επιτροπής, υπό την ιδιότητά του ως αρμόδιας για τους διορισμούς αρχής, περί απολύσεως του προσφεύγοντος από τις 31 Μαρτίου 2010,
            
         
               —
            
            
               να ακυρώσει, κατά το μέτρο που κρίνεται αναγκαίο, την απόφαση της 24ης Σεπτεμβρίου 2010 περί απορρίψεως της ενστάσεως,
            
         
               —
            
            
               κατ’ ακολουθία, να αποκαταστήσει τον προσφεύγοντα στα καθήκοντα του μονίμου υπαλλήλου από 1ης Απριλίου 2010 και να του καταβάλει το ποσό των αποδοχών που αυτός θα έπρεπε να λάβει ως μόνιμος υπάλληλος από της ημερομηνίας αυτής, συνυπολογιζομένων όλων των δικαιωμάτων που απορρέουν συναφώς (μεταξύ των οποίων τα συνταξιοδοτικά δικαιώματα), το οποίο, κατά την εκτίμησή του, καθορίζεται προσωρινώς και ex aequo et bono σε 39 600 ευρώ,
            
         
               —
            
            
               να υποχρεώσει την καθής-εναγομένη να του καταβάλει ποσό το οποίο καθορίζεται προσωρινώς και ex aequo et bono σε 10 000 ευρώ ως χρηματική ικανοποίηση για την ηθική βλάβη,
            
         
               —
            
            
               να υποχρεώσει την καθής-εναγομένη να του καταβάλει τόκους υπερημερίας επί του οφειλομένου κεφαλαίου,
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.